過靈石賦頑庵  其一
作者：釋慧空
朝代：宋

paragraphs: 道人楊歧五世孫，曾持鈯斧開雲門。
屬時多艱衆且去，百折午摧君獨存。
住庵了卻行腳債，隨緣混入衆生界。
和泥合水二頃田，接待方來一莖菜。
我初北歸先過君，彼此老大言無文。
長年聽法庵外石，永日不藏巖上雲。
莫嫌家風四立君地，應用河沙體堅密。
客來有以頑自疑，五問道人三不知。